২০১৫ নিউজিল্যান্ড মহিলা ক্রিকেট দলের ভারত সফর
নিউজিল্যান্ড মহিলা ক্রিকেট দল পূর্ব-নির্ধারিত সময়সূচী মোতাবেক ২৮ জুন থেকে ১৫ জুলাই পর্যন্ত ভারত সফর করে। সফরে দলটি ভারত মহিলা ক্রিকেট দলের বিপক্ষে পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়। এছাড়াও দলটি ভারত এ মহিলা দলের বিপক্ষে একটি প্রস্তুতিমূলক খেলায় প্রতিদ্বন্দ্বিতায় অবতীর্ণ হয়। সবগুলো খেলাই ব্যাঙ্গালোরের এম. চিনাস্বামী স্টেডিয়ামে অনুষ্ঠিত হয়। শুরুতে উত্তর ব্যাঙ্গালোরের আলুরে তিনটি টুয়েন্টি২০ আন্তর্জাতিক আয়োজনের কথা থাকলেও পরবর্তীকালে এম. চিন্নাস্বামী স্টেডিয়ামে আয়োজনের সিদ্ধান্ত নেয়া হয়।